Document ID: /roh_data/filtered/fineweb-2-filterrobots_roh.jsonl.gz/10022

Cun 20 plazzas supplementaras vul il Cussegl federal rinforzar la segirezza digitala. Las plazzas stattan en connex cun la strategia naziunala per proteger da ristgs da cyber. Gia avant in onn ha la regenza svizra stgaffì 24 plazzas supplementaras per lavurs prioritaras.
Cun metter en vigur questa stad l'ordinaziun stgaffescha il departament federal da finanzas la basa legala per in center naziunal da la segirezza digitala. Il center exista dapi il 2019 e vegn manà da Florian Schütz, delegà da la Confederaziun per la segirezza digitala.